b'\n_START_ARTICLE_\nVeliki Zigurat v Uru\n_START_SECTION_\nSumerski zigurat\n_START_PARAGRAPH_\nZigurat je zgradil kralj Ur-Nammu, ki je posvetil veliki zigurat v Uru v \xc4\x8dast Nanna / S\xc3\xaen v pribli\xc5\xbeno 21. stoletju pr. n. \xc5\xa1t. v \xc4\x8dasu tretje dinastije Ura. Masivna stopni\xc4\x8dasta piramida meri 64 m v dol\xc5\xbeino, 45 m v \xc5\xa1irino in nad 30 m v vi\xc5\xa1ino. Vi\xc5\xa1ina je \xc5\xa1pekulativna, saj so ohranjeni le temelji sumerskega zigurata._NEWLINE_Zigurat je bil del v templjem kompleksu, ki je slu\xc5\xbeil kot upravni center za mesto, in je bil sveti\xc5\xa1\xc4\x8de luninega boga Nanna, zavetnika mesta Ur. _NEWLINE_Gradnja zigurata je bila kon\xc4\x8dana v 21. stoletju pr. n. \xc5\xa1t. pod kraljem \xc5\xa0ulgijem, ki je v \xc4\x8dast prisege zvestobe mest, razglasil sebe za boga. V \xc4\x8dasu njegove 48-letne vladavine je mesto Ur postalo glavno mesto dr\xc5\xbeave, ki je nadzorovala velik del Mezopotamije. Mnogi zigurati so bili izdelani z zlaganjem blatnih opek, zatesnjenih z blatom.\n_START_SECTION_\nNeobabilonska obnova\n_START_PARAGRAPH_\nKralj Nabonid, zadnji kralj novobabilonskega cesarstva v 6. stoletju pr. n. \xc5\xa1t., ga je po\xc2\xa0\xc2\xbbnajdbi malo ostankov zadnje stopnje in ni\xc4\x8desar, kar bi ga vodilo do prvotnega videza spomenika\xc2\xab, obnovil v sedmih stopnjah in ne v treh.\n_START_SECTION_\nIzkopavanja in za\xc5\xa1\xc4\x8dita\n_START_PARAGRAPH_\nOstanke zigurata je prvi odkril William Loftus leta 1850. Prva izkopavanja na mestu je vodil John George Taylor (napa\xc4\x8dno pripisan kot J. E. Taylor) [6] leta 1850, kar je pripeljalo do identifikacije mesta kot Ur. Po prvi svetovni vojni sta predhodna izkopavanja izvajaai Reginald Campbell Thompson in Henry Hall. Najdi\xc5\xa1\xc4\x8de je bilo intenzivno izkopavano v 1920-ih, pod vodstvom sira Leonarda Woolleya, predstavnika Univerzitetnega muzeja Univerze v Pensilvaniji in Britanskega muzeja v obdobju od leta 1922 do leta 1934._NEWLINE_Ostanki zigurata so sestavljeni iz troslojne trdne mase na soncu su\xc5\xa1ene opeke in \xc5\xbegane opeke povezave z bitumnom. Najni\xc5\xbeja plast ustreza prvotni konstrukciji Ur-Nammuja, medtem ko sta obe zgornji plasti del neobabilonskih obnov.  Fasade najni\xc5\xbeje stopnje in monumentalno stopni\xc5\xa1\xc4\x8de sta bila obnovljena po ukazih Sadama Huseina._NEWLINE_Ziggurat je bil po\xc5\xa1kodovan v zalivski vojni leta 1991 z oro\xc5\xbejem malega kalibra in strukturo je pretresla eksplozija. V bli\xc5\xbeini so vidni \xc5\xa1tirje bombni kraterji, na stenah zigurata pa je ve\xc4\x8d kot 400 lukenj. _NEWLINE_Od leta 2008 je mesto pod nadzorom kuratorja Dief Mohssein Naiif al-Gizzy'